Luettelo Sud Aviation Caravellen onnettomuuksista

Sud Aviation SE 210 Caravelle oli Sud Aviationin valmistama lyhyen ja keskipitkän matkan suihkumoottorikäyttöinen matkustajalentokone. Se lensi ensilentonsa 27. toukokuuta 1955 ja tuli liikennekäyttöön 6. toukokuuta 1959. Sitä valmistettiin vuosina 1955–1972 yhteensä 282 kappaletta.

Valmistetuista koneista 65 eli noin 23,0 prosenttia tuhoutui onnettomuuksissa, terroriteoissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus de Havilland Cometilla on 22,3 prosenttia ja Tupolev Tu-104:llä 17,9 prosenttia.

Caravellen pahin onnettomuus tapahtui 14. toukokuuta 1972 Yhdystyneiden arabiemiirikuntien Kalbassa, kun Sterling Airwaysin lennon 296 miehistö luuli vanhentuneen lentosuunnitelman vuoksi olevansa lähempänä Dubaita kuin todellisuudessa. He aloittivat lähestymisen liian aikaisin eivätkä huomanneet virhettään, koska luulivat läheisiä kaupunkeja lentokentän valoiksi. Kone päätyi vuoristoiselle alueelle ja laskeutui alemmas, kunnes törmäsi vuoreen. Kaikki 112 lennolla ollutta saivat surmansa onnettomuudessa.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.

 Luettelo 

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Ankara Scandinavian Airlines  OY-KRB  Scandinavian Airlinesin lento 871 laskeutui lähestymisen aikana liian matalalle ja osui maahan. Laskeutumisen syytä ei saatu selville.    Rabat Air France  F-BJTB  Air Francen lento 2005 laskeutui lähestymisen aikana liian matalalle ja osui maahan. Miehistö luki luultavasti korkeusmittareita väärin ja luuli koneen olevan tuhat jalkaa todellista korkeammalla.    Brasília Varig  PP-VJD  Kone osui maahan kovaa ennen kiitotien alkua. Koneen laskutelineet vaurioituivat ja lopulta romahtivat koneen päästyä kiitotielle.    Córdoba Aerolíneas Argentinas  LV-HGY  Aerolíneas Argentinasin lento 527/03 lensi lentäjän virheen vuoksi lähestymisen aikana liian matalalla ja osui maahan.    Dürrenäsch Swissair  HB-ICV  Swissairin lento 306 rullasi sumussa pitkin kiitotietä. Miehistö käytti välillä koviakin nopeuksia yrittäessään hälventää sumua, ja koneen jarrut ylikuumenivat. Lentoonlähdön jälkeen ylikuumentuneet jarrut sytyttivät tulipalon, joka tuhosi lopulta koneen.    Gamela Panair do Brasil  PP-PDU  Koneen miehistö joutui tekemään rajun väistöliikkeen välttääkseen törmäyksen eteen yllättäen ilmestyneen koneen kanssa. Se laskeutui turvallisesti, mutta kärsi niin pahoja rakenteellisia vaurioita, ettei sitä enää voitu korjata.    Dhahran Middle East Airlines  OD-AEM  Middle East Airlinesin lento 444 syöksyi mereen lähestymisen aikana. Koneessa ei ollut mekaanista vikaa, eikä teorioita esimerkiksi hiekkamyrskyn aiheuttamista mittarihäiriöistä voitu todistaa.    Delhi Indian Airlines  VT-DPP  Osui maahan ennen kiitotien alkua miehistön siirryttyä liian aikaisin mittarilähestymisestä manuaaliseen lentämiseen. Kone törmäsi betonipilariin ja muihin esteisiin ja syttyi tuleen.    Bombay Indian Airlines  VT-DSB  Törmäsi kukkulaan miehistön harjoitellessa lähestymistä yhdellä moottorilla.    Hongkong Thai Airways International  HS-TGI  Thai Airways Internationalin lennon 601 kapteeni keskittyi etsimään katseellaan kiitotietä eikä huomannut koneen laskeutuvan minimikorkeuden alapuolelle. Kone joutui lisäksi mahdollisesti syöksyvirtaukseen, alkoi vajota nopeasti ja syöksyi mereen.    Haslemere Iberia Caravelle 10R EC-BDD  Iberian lento 62 laskeutui lähestymisen aikana sille annetun korkeuden alapuolelle ja osui lopulta maahan. Miehistön epäiltiin tulkinneen korkeusmittareita väärin, mutta onnettomuuden syytä ei saatu varmuudella selvitettyä.    Nizza Air France  F-BOHB  Air Francen lennolla 1611 syttyi tulipalo. Kone syöksyi lopulta mereen Nizzan edustalla. Palo sai ilmeisesti alkunsa matkustamon takaa käymälän ja tarjoomon alueelta, mutta syttymissyytä ei saatu selville.    Beirut Air France  OD-AEE  Tuhoutui Israelin ilmavoimien kommandojoukkojen kostoiskussa Beirutin lentoasemalle.    Beirut Air France  OD-AEF  Tuhoutui Israelin ilmavoimien kommandojoukkojen kostoiskussa Beirutin lentoasemalle.    Bangkok Thai Airways International  HS-TGK  Koneen mittarilähestymislaitteet lakkasivat toimimasta kesken lähestymisen. Kone lensi liian korkealla ja liian nopeasti. Perämies hidasti nopeutta, mutta koneen vajoamisnopeus alkoi kasvaa. Se osui lopulta kiitotiehen niin rajusti, että laskutelineet tulivat siivistä läpi.    Hassi Messaoud Air Algérie  7T-VAK  Koneen sähkölaitteet syttyivät tuleen lennon aikana. Kone syöksyi maahan miehistön yrittäessä hätälaskua.    Marseille Alitalia  I-DABF  Alitalian lento 342 laskeutui liian suurella nopeudella miehistön virheen vuoksi. Miehistö avasi jarruvarjon, mutta nopeus oli liian suuri sille ja se hajosi. Laskukiito meni pitkäksi ja kone päätyi mereen.    Berrechid Royal Air Maroc  CN-CCV  Miehistö menetti koneen hallinnan lähestymisen aikana, ja se syöksyi maahan noin 150 metrin korkeudesta.    Pariisi Air Inter  F-BNKI  Vaurioitui korjauskelvottomaksi tulipalossa.    Air Cambodge  XU-JTA  Vaurioitui korjauskelvottomaksi punakhmerien hyökkäyksessä.    Penghu China Airlines  B-1852  Syöksyi mereen. Koneessa räjähti todennäköisesti pommi.    Ibiza Iberia  EC-ATV  Iberian lento 602 törmäsi lähestymisen aikana vuoreen.    Kalba Sterling Airways Caravelle 10B3 OY-STL  Sterling Airwaysin lennon 296 miehistö luuli vanhentuneen lentosuunnitelman vuoksi olevansa lähempänä Dubaita kuin todellisuudessa. He aloittivat lähestymisen liian aikaisin eivätkä huomanneet virhettään, koska luulivat läheisiä kaupunkeja lentokentän valoiksi. Kone päätyi vuoristoiselle alueelle ja laskeutui alemmas, kunnes törmäsi vuoreen.    Belgrad JAT  YU-AJG  Vaurioitui korjauskelvottomaksi laskeutumisonnettomuudessa.    Funchal Aviaco Caravelle 10R EC-BID  Kone sakkasi käännöksessä loppulähestymiseen ja syöksyi mereen.    São Luíz Cruzeiro do Sul  PP-PDX  Cruzeiro do Sulin lennon 109 miehistö keskeytti lähestymisen ja teki ylösvedon. Nokka nousi jyrkästi ylöspäin, jolloin kone sakkasi ja syöksyi maahan. Koneen toinen moottori ei toiminut.    Bombay Indian Airlines  VT-DPO  Osui maahan liian kovaa, pomppasi ja tuli nokkapyörä edellä maahan, jolloin nokkapyörä romahti.    Tukholma Sterling Airways  OY-SAN  Vaurioitui korjauskelvottomaksi törmättyään esteeseen rullauksen aikana.    A Coruña Aviaco Caravelle 10R EC-BIC  Aviacon lento 118 laskeutui liian matalalle lähestymisen aikana ja osui maahan.    Barquisimeto AVENSA  YV-C-AVI  Siipi osui kiitotiehen koneen laskeutuessa. Kone vaurioitui korjauskelvottomaksi.    Titograd JAT  YU-AHD  JAT:n lento 769 törmäsi vuoreen mittarilento-olosuhteissa.    Alger Air Algérie  7T-VAI  Vaurioitui korjauskelvottomaksi laskeutumisonnettomuudessa.    Madrid Iberia  EC-BBR  Tuhoutui hangaarin tulipalossa.    Madrid Iberia  EC-BIA  Tuhoutui tulipalossa.    Tanger Royal Air Maroc  OO-SRD  Lentäjä pidensi lähestymistä liikaa ja kone päätyi vuoristoiselle alueelle. Se menetti korkeutta jouduttuaan mahdollisesti turbulenssiin ja törmäsi vuoreen.    Manaus Cruzeiro do Sul  PP-PDV  Lähestyi liian suurella nopeudella, joutui laskeuduttuaan vesiliirtoon ja suistui ulos kiitotieltä alas rinnettä.    Tukholma Scandinavian Airlines  OY-KRA  Kone vaurioitui korjauskelvottomaksi, kun siihen törmäsi huoltoauto.    Teheran  Caravelle 10B3 OY-STK  Sterling Airwaysin lennon 901 laskuteline romahti siinä olleen väsymismurtuman vuoksi koneen kääntyessä pois kiitotieltä. Polttoainesäiliö puhkesi ja vuotava polttoaine sytytti koneen tuleen.    Bastia Air Inter  F-BSRY  Etulaskutelineen lokerossa tapahtui räjähdys, joka vaurioitti konetta pahoin.    Amsterdam Transavia  PH-TRH  Koneen siipi osui betoniaitaan. Kone kärsi pahoja vaurioita eikä sitä enää korjattu.    Bombay Indian Airlines  VT-DVJ  Kone laskeutui liian nopeasti ja liian kauas kiitotien alusta. Miehistö käytti hätäjarruja, jolloin koneen pyörät lukkiutuivat ja se joutui vesiliirtoon. Lentäjä käänsi konetta nopeasti, jolloin toinen päälaskuteline irtosi.    Hồ Chí Minhin kaupunki Air France  F-BSGZ  Kone kaapattiin sen ollessa lähdössä. Kaappari vapautti koneessa olleet ja räjäytti kaksi kranaattia viranomaisten tullessa pidättämään hänet. Kone vaurioitui korjauskelvottomaksi.    Bombay Indian Airlines  VT-DWN  Indian Airlinesin lennon 171 toinen moottori hajosi ja syttyi tuleen pian lentoonlähdön jälkeen. Miehistö yritti palata Bombayhin, mutta palo tuhosi hydrauliikkajärjestelmän, jolloin miehistö menetti koneen hallinnan.    Oujda Aerotour  F-BYAU  Laskutelineet romahtivat ja kone vaurioitui korjauskelvottomaksi.    Funchal SA de Transport Aérien Caravelle 10R HB-ICK  SA de Transport Aérienin lennon 730 miehistö menetti lähestymisen aikana näköyhteyden kiitotiehen. Heidän keskittyessään etsimään kiitotietä kone alkoi heidän huomaamattaan vajota ja osui lopulta mereen.    Frankfurt Air France  F-BHRL  Kone osui rullatessaan työmaa-aitaan ja sen polttoainesäiliöön tuli vuoto.    Bogotá Aerotal Colombia  HK-1778  Koneen takaosasta kuului pamaus, paineistus menetettiin ja hydraulijärjestelmä lakkasi toimimasta. Kone teki pakkolaskun, kun toista päälaskutelinettä ei saatu alas. Kone ajautui ulos kiitotieltä.    Ecuador SAN Ecuador  HC-BFN  Tuhoutui tuntemattomassa onnettomuudessa.    Atlanta Airborne Express  N905MW  Toisen koneen jättöpyörteet saivat koneen osumaan kiitotiehen niin kovaa, että toinen päälaskuteline romahti.    Riohacha TAC Colombia  HK-1810  Koneessa räjähti pian lentoonlähdön jälkeen, ja koneen takaosan oikea puoli syttyi tuleen. Miehistö menetti koneen hallinnan ja se syöksyi maahan. Räjähdyksen alkuperää ei saatu selvitettyä.    Guayaquil SAN Ecuador  HC-BAT  SAN Ecuadorin lennon 832 toinen moottori sammui pian lentoonlähdön jälkeen. Miehistö yritti palata takaisin lähtökentälle, mutta hetkeä myöhemmin toinenkin moottori sammui. Kone sakkasi ja syöksyi maahan.    Milano Altair  F-BHRS  Koneen toisen moottorin turbiini hajosi lähtökiidon aikana. Lentoonlähtö keskeytettiin, mutta turbiinin kappaleet vaurioittivat koneen takaosaa niin pahoin, ettei sitä enää kannattanut korjata.    Mbuji African Air Charter  9Q-CMD  Vaurioitui korjauskelvottomaksi tuntemattomassa onnettomuudessa.    Flores Aerovias Guatemala  HC-BAE  Syöksyi maahan kukkulaisella viidakkoalueella kahden epäonnistuneen lähestymisyrityksen jälkeen.    Calabar Cabo Air  5N-AWK  Laskukiito meni pitkäksi.    Arauca Aerosucre Caravelle 11R HK-2850  Lentoonlähtö keskeytettiin, koska korkeusvakain tuntui liian jäykältä. Jäljellä ollut kiitotie ei kuitenkaan riittänyt koneen pysäyttämiseen, vaan se ylitti sadevesiojan.    Tukholma Transwede Caravelle 10R SE-DEC  Korkeusvakaimeen kertynyt jää aiheutti hallintaongelmia, joiden seurauksena kone alkoi laskeutua noustuaan vasta kymmenen metrin korkeudelle. Kone osui kiitotiehen nokka edellä, jolloin nokkapyörä romahti. Kone liukui ulos kiitotieltä ja syttyi tuleen.    Barranquilla Aerosucre Caravelle 11R HK-3325X  Kiinnittämätön rahti alkoi liikkua lentoonlähdön jälkeen. Painopisteen siirtyminen sai koneen sakkaamaan. Se syöksyi maahan ja törmäsi asuinrakennuksiin.    Bogotá Aerosucre Caravelle 11R HK-3288X  Päälaskutelineet romahtivat lähtökiidon aikana, ja kone ajautui ulos kiitotieltä.    Cayenne SERCA Caravelle 10B3 HK-3835X  Osui maahan liian kovaa, ja laskutelineet romahtivat. Runko katkesi siipien etu- ja takapuolelta.    Bogotá SEC Colombia Caravelle 10B3 HK-3855  Yksi rengas puhkesi lähtökiidon aikana. Miehistö lensi kahden tunnin ajan odotuskuviota polttoaineen kuluttamiseksi ja yritti sitten laskeutumista. Kone tuli maahan liian kaukana kiitotien alusta. Kun näytti siltä, ettei konetta saada pysäytettyä ajoissa, miehistö veti laskutelineet sisään. Kone liukui kiitotien päätyttyä sadevesiojan yli ja pysähtyi. Koneen lastina oli 70 laatikkoa dynamiittia.    Cabo San Lucas Americana Colombia  HK-3962X  Vaurioitui laskeutumisessa kuivalle järvenpohjalle. Koneella oli lastina kokaiinia, ja siihen oli maalattu väärä rekisteritunnus. Meksikon poliisi katkaisi molemmat siivet ja tuhosi koneen.    Kinshasa Kongon demokraattisen tasavallan ilmavoimat  9Q-CZZ  Kinshasan lentoasemalla ollut ammusvarasto syttyi tuleen ja räjähti. Jopa 109 ihmisen kerrotaan saaneen surmansa, ja lisäksi räjähdykset tuhosivat useita koneita lentoasemalla.    El Yopal Líneas Aéreas Suramericanas Caravelle 10R HK-3932X  Koneen laskutelineet osuivat maahan ennen kiitotietä sen yrittäessä laskeutua Mitúun. Miehistö päätti palata El Yopaliin, josta lento oli lähtenyt. Matkalla miehistö joutui sammuttamaan toisen moottorin matalan öljynpaineen vuoksi. Kone lensi muutaman kerran El Yopalin lennonjohtotornin ohi, ja lennonjohdon havainnon mukaan vasemmasta laskutelineestä puuttui osa. Kun kone kääntyi lähestymisen loppuosalle, se osui maahan ja syttyi tuleen. Koneella oli lastina 14 bensiinitynnyriä.    Gisenyi Trans Air Congo Caravelle 11R 3D-KIK  Koneelle ei annettu laskulupaa Gomaan, ja polttoaineen vähyyden vuoksi miehistön oli suunnattava Gisenyiin. Kone syöksyi maahan laskeutuessaan ja tuhoutui. 

 Lähteet 

Sud Aviation Caravelle